มีเพศสัมพันธ์วันที่31ตอนประมาณ9โมงเช้า แต่มีเพศสัมพันธ์2ครั้งติดค่ะ ซึ่งทั้ง2ครั้งไม่ได้ป้องกันและไม่ได้หลั่งในค่ะ ซึ่งอยากทราบว่าจะสามารถกินยาคุมฉุกเฉินทันไหมคะ แล้วถ้าไม่กินมีโอกาสท้องหรือเปล่า
สวัสดีค่ะ มานารา,หากมีเพศสัมพันธ์โดยไม่ใส่ถุงยางอนามัย และใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% และการมีเพศสัมพันธืในครั้งที่ 2 เมื่อสอดใส่อวัยวะเพศเข้าสู่ช่องคลอด อสุจิที่อาจค้างอยู่ในท่อปัสสาวะ (จากการหลั่งไปในครั้งแรก) ก็อาจออกมากับน้ำหล่อลื่น และทำให้มีโอกาสตั้งครรภ์ได้ ดังนั้น จึงอาจต้องพิจารณาทานยาคุมฉุกเฉินค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมงค่ะแต่หากทั้ง 2 ครั้ง มีการสอดใส่อวัยวะเพศ แต่ไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะ และไม่จำเป็นต้องทานยาคุมฉุกเฉินค่ะ